На тыдні маніторынгу ў эфір усіх трох тэлеканалаў патрапілі рэпартажы, інфармацыйная нагода якіх, мяркуючы па навінам на інтэрнэт-рэсурсах, даўно прайшла. Так, тэлеканал “Беларусь 1” паведаміў пра юнага ляўрэата-піяніста, што выграў міжнародны конкурс (пра падзею tut.by распавядаў на 10 дзён раней за тэлеэфір), ОНТ зрабіў рэпартаж пра звольненнага дырэктара берасцейскага тэатра лялек і пратэсты калектыва з гэтай нагоды (звальненне адбылося 1 снежня, эфір быў 18-га), белсатаўскі рэпартаж пра браканьераў, што забівалі ласёў у чарнобыльскай зоне, выйшаў у эфір праз тыдзень пасля з’яўленне навіны пра арышт 11 чалавек.